**Paikallisuus äidinkielessä ja kirjallisuudessa Pellon peruskoulussa**

Paikallista ainesta sisällytetään opetukseen aina tilanteen, ajankohdan, kulttuuritarjonnan, tapahtumien ja erilaisten painoalueiden mukaan. Paikallista ainesta voivat olla esimerkiksi

* Väylä (rajajoki, lohijoki, kulkuväylä, maisema, matkailu), Tornionlaakso
* lappilaiset ja/tai pellolaiset kirjailijat henkilöinä
* tekstit (lorut, sadut, tarinat, uskomukset, kaskut, runot, romaanit)
* kuvat (luonto, henkilöt, eläimet, esineet, muistomerkit, erikoisuudet, ammatit, yritykset, tuotteet, matkailu, urheilu, Ruotsi)
* musiikki (sanat, riimitykset)
* murre (Peräpohjolan murre ja Ruotsin meänkieli)
* haastattelut
* teatteri, näytelmät, tanssi
* mainokset
* lehdet (maakuntalehdet, paikallislehdet)
* tapahtumat, juhlat
* tavat, perinteet

Paikallisen aineksen laajuus ja sopivuus katsotaan aina luokka-asteen mukaan. Harjoitus ja valmis tuotos voi olla esim. kertomus, sarjakuva, uutinen, tietoteksti, pohtiva kirjoitus, puhe, keskustelu, haastattelu, dialogi, lehtiartikkeli, mainos, yleisönosastokirjoitus, romaanipätkä, väittely, draama, tanssiesitys, kollaasi, näyttely, runotuokio, lukuhetki, pariluku, video, powerpoint-esitys tai pantomiimi.

Erilaisten harjoitusten ja töiden tekeminen vahvistaa oppilaan monilukutaitoa eli taitoa hankkia, yhdistää, muokata, tuottaa, esittää ja arvioida tietoa eri muodoissa, eri ympäristöissä sekä erilaisten välineiden avulla.